Pogosta vprašanja – štipendije JPR-ŠTIP-2020

Ali lahko dokumente za razpis prevedem sam/a?

Dokumente, ki jih priložite razpisu, lahko prevedete tudi sami. Ministrstvo lahko kadarkoli med postopkom naknadno zahteva tudi uradno prevedene dokumente.

Kdaj moram priložiti potrdilo o vpisu?

Izjavo o potrdilu o vpisu mora prijavitelj priložiti v razpisnem roku. Z izjavo se tudi zavežete, da boste potrdilo o vpisu predložili najkasneje do 18. 10. 2020 in ga morate do takrat tudi predložiti.

Ali se lahko prijavim za več študijev hkrati?

Prijavitelj se na razpis lahko prijavi samo z eno vlogo, in sicer samo za eno smer na eni izobraževalni instituciji.